αγαθα τυχα. αρχοντος εν δελφοις αστοξενου του διονυσιου μηνος βοαθοου βουλευοντων δε θεοξενου του θεοξενου και μνησιθεου του αντιγενη σωτας καλλικρατους και σωτηριχα φιλοτιμου φυσκις συνεπευδοκεοντων των υιων αυτων σωκρατη και θεοφιλου απεδοντο τω απολλωνι τω πυθιω σωμα γυναικηον α ονουμα ονασιφορον τειμας αργυριου μναν τριων και ταν τειμαν απεχουσιν πασαν. απεδοντο δε επι τοισδε ωστε ειμεν το προγεγραμμενον σωμα ελευθερον απροσηκον μηδενι μηδεν προσηκον. ει δε τις εφαψοιτο του προγεγραμμενου σωματος επι καταδουλισμω βεβαιον παρεχετω τω θεω ταν ωναν οι τε αποδομενοι και ο βεβαι[ω]τηρ. ομοιως δε και ο παρατυχων κυριος εστω συλεων και αφαιρουμενος ονασιφορον επ ελευθερια αζαμιος ων και ανυπευθυνος πασας δικας και ζαμιας. τιθεμεθα την ωνην την μεν εις το ιερον του απολλωνος ενχαραξαντες την δε εις το δημοσιον τευχος δια του γραμματεως λεωνος του νεικανορος. καθεστακαν δε και βεβαιω[τ]ηρα κατα τον νομον τας πολιος λεωνα ζωιλου δελφον. χειρογραφον λεωνος του ζωιλου. γεγονα βεβαιωτηρ επι τας προγεγραμμενας ωνας κατασταθεις υπο σωτα του καλλικρατους και σωτηριχας τας φιλοτειμου. μαρτυρες οι αυτοι οι ιερεις του απολλωνος μελισσιων λαιαδα θεοκλ[ης] θεοκλεους και των πολιταν ξεναγορας αβρομαχου θεο[ξ]ενος θεοξενου.
Phokis — Delphi — 47-66 AD
 47-66 AD